En mand forsøgte fredag eftermiddag at flygte fra politiet i Aabybro, efter han var taget for at køre narkopåvirket. Det fremgår af politiets døgnrapport. Kørte ind i træ Manden kom kørende ad Centralgårdsvej i Aabybro, da han blev stoppet af politiet, idet han passerede en politibil med meget høj fart og en smadret bagrude, hvilket fik betjentene til at vende om og køre efter ham. Manden forsøgte at undslippe, men i sit forsøg påkørte han to træer i vejkanten, hvorefter han kørte ud på marken og sad fast. Han stak efterfølgende afsted i løb men blev standset og tilbageholdt med håndjern cirka 50 meter fra bilen. Havde ikke kørekort Manden blev efter anholdelsen narkotestet, og her viste resultatet, at han var påvirket af kokain og cannabis. Samtidig havde manden tidligere fået frakendt sin førerret og havde derfor ikke noget kørekort. Bilen blev konfiskeret, og i den forbindelse blev den ransaget. I bilens midterkonsol blev der fundet 4,86 gram hash.

Referat:
Manden havde tidligere fået frataget sin førerret.